recursal/SuperWikiNEXT-32B huggingface dataset:
லைலத்துல் கத்ர் என்பதன் பொருள் கண்ணியமிக்க இரவு என்பதாகும். அந்த ஓர் இரவு ஆயிரம் மாதங்களை விட சிறப்புத் தகுதி பெற்றுள்ளதாக திருக்குர்ஆன் கூறுகிறது.

**"**நிச்சயமாக நாம் அதை (குர்ஆனை) கண்ணியமிக்க (லைலதுல் கத்ர்) இரவில் இறக்கினோம். மேலும் கண்ணிய மிக்க இரவு என்ன என்பதை உமக்கு அறிவித்தது எது? அதில் மலக்குகளும், (ஜிப்ரீல் எனும்) ஆன்மாவும் தன் இறைவனின் கட்டளையின் படி (நடைபெற வேண்டிய) சகல காரியங்களுடன் இறங்குகின்றனர். சாந்தி (நிலவியிருக்கும்). அது விடியற்காலை உதயமாகும் வரை இருக்கும். (திருக்குர்ஆன் 97 : 1-5)**"**

திருக்குர்ஆன் அருளப்பட்ட இரவு ஆயிரம் மாதங்களை விட சிறந்தது என்று இங்கே அல்லாஹ் கூறுகிறான். மேலே நாம் குறிப்பிட்ட வசனத்தில் ரமளான் மாதத்தில்தான் திருக்குர்ஆன் அருளப்பட்டது எனவும் இறைவன் கூறுகிறான். அந்த ஓர் இரவு நிச்சயம் ரமளான் மாதத்தில் தான் அமைந்துள்ளது என்பதை இதிலிருந்து அறியலாம்.

அந்த இரவு ரமளானின் கடைசிப் பத்து நாட்களில் வரும் ஒற்றையான இரவுகளில் (21,23,25,27 மற்றும் 29வது இரவுகளில் )அமைந்திருக்கும் என்று முஹம்மது நபி(ஸல்) அவர்கள் அறிவுறுத்தியுள்ளார்கள். அவ்விரவில் பாக்கியமும், அதிக நன்மையும், சிறப்பும் இருப்பதால் இந்த இரவு அருள்பாலிக்கப்பட்ட இரவு என்று அல்லாஹ் அல் குர்ஆனில் சிறப்பித்துக் கூறுகினறான். அந்த இரவில் மலக்குகள் நன்மைகள், அருட்பாக்கியங்கள், சிறப்புகள் ஆகியவற்றைக் கொண்டு பூமியில் இறங்குகின்றார்கள். அந்தச் சிறப்பு வைகறை உதயமாகும் வரையிலும் இருக்கும் என்று அருள்மறையாம் திருமறை குர்ஆன் சான்று பகர்கின்றது.

லைலத்துர் கத்ர் என்பது 27 வது இரவு மட்டுமே என்கின்ற தவறான கருத்து இந்தியத் துணைக்கண்டத்திலும் இன்னும் சில நாடுகளிலும் பரவலாக நிலவுகிறது. இந்த கருத்து தவறு என்பதை உணர்ந்து கொள்ள, இதனைப் பற்றிய ஹதீஸ்:

*எனக்கு லைலத்துல் கத்ர் இரவு காண்பிக்கப்பட்டது. பின்னர் அது எனக்கு மறக்கடிக்கப்பட்டுவிட்டது. எனவே நீங்கள் கடைசி பத்து நாட்களின் ஒற்றைப்படை இரவுகளில் அதை தேடுங்கள்! அறிவிப்பவர்: உபாதா பின் ஸாமித்(ரலி) நூல்கள்: புகாரி, முஸ்லிம்*

மேற்கோள்கள்
-----------

சத்தியமார்க்கம்.காம்
**விஜயப்பூர்** *(Vijapur)* என்பது இந்தியாவின் குசராத்து மாநிலத்தில் மெக்சனா மாவட்டத்திலுள்ள ஒரு நகரம் மற்றும் நகராட்சியாகும்.

புவியியல்
---------

23.57°வடக்கு 72.75°கிழக்கு என்ற அடையாள ஆள்கூறுகளில், வியப்பூர் நகரம் கடல் மட்டத்திலிருந்து 116 மீட்டர் அல்லது 380 அடி உயரத்தில் அமைந்துள்ளது.

மக்கள் தொகையியல்
----------------

2001 ஆம் ஆண்டின் இந்திய மக்கள் தொகைக் கணக்கெடுப்பின்படி  வியப்பூர் நகரத்தின் மக்கள்தொகை 20,143 நபர்கள் ஆகும். இம்மக்கள்தொகையில் 52% நபர்கள் ஆண்கள் மற்றும் 48% நபர்கள் பெண்களாவர். வியப்பூர் நகரின் எழுத்தறிவு சதவீதம் 68% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 76% நபர்கள் ஆண்கள் மற்றும் 59% நபர்கள் பெண்களாவர். வியப்பூர் நகரின் மக்கள் தொகையில் 13% நபர்கள் 6 வயதுக்கு கீழ் உள்ளவர்களாகும்.

மேற்கோள்கள்
-----------

1. ↑  Falling Rain Genomics, Inc - Vijapur
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**இராஜா விஜய ரகுநாத தொண்டைமான் பகதூர்** (Vijaya Raghunatha Tondaiman) (1759 –1807) விஜயரகுநாத தொண்டமான் என அறியப்படும் இவர் புதுக்கோட்டையை 1789 முதல் 1807 பெப்ரவரி முதல்தேதி வரை வரை ஆண்ட மன்னர் ஆவார்.

துவக்க வாழ்கை
-------------

விஜய ரகுநாத தொண்டைமான் 1759 மே அன்று திருமலைராயா தொண்டைமான் சாகிப்புக்கு மகனாக பிறந்தார். இவர் தனி ஆசிரியரிடம் கல்வி பயின்றார்.

ஆட்சி
-----

இராயரகுநாத தொண்டைமானின் சிறிய தந்தையாகிய திருமலை தொண்டைமானின் மூத்த மகனான இவர், இராயரகுநாத தொண்டைமான் ஆண் வாரீசு இன்றி இறந்த பிறகு, தன் முப்பதாவது வயதில் அரியணை ஏறினார். விஜய ரகுநாத தொண்டைமானின் ஆட்சிக் காலமானது தென்னிந்தியாவில் தொடர்ச்சியான போர்களைக் கொண்ட காலமாகும். விஜய ரகுநாத தொண்டைமான் பிரித்தானியருக்கு ஆதரவாக போரிட்டார். 1796 அக்டோபர் 17 அன்று ஆற்காடு நவாபான முகமது அலி கான் வாலாஜா இவருக்கு "ராஜா பகதூர்" என்ற பட்டத்தை வழங்கினார். பாளையக்காரர் போர்களில் விஜயரகுநாத தொண்டைமான் முக்கிய பங்கு வகித்தார். வீரபாண்டிய கட்டபொம்மன் மற்றும் அவரது சகோதரர் ஊமைத்துரையை பிடிக்க பிரித்தானியருக்கு உதவியாக இருந்தார். இவரது சேவையை அங்கீகரிக்கும்விதமாக 1803 ஆம் ஆண்டு கீழாநிலைப் பிரதேசத்தை பிரித்தானியர் இவரிடம் ஒப்படைத்து அங்கீகரித்தனர். 

தஞ்சாவூர் மராத்திய அரசை 1799 ஆம் ஆண்டு பிரித்தானிய கிழக்கிந்திய கம்பெனி தன் ஆட்சிப்பகுதியோடு இணைத்துக்கொண்டது, அதைத் தொடர்ந்து இராமநாதபுரம் மற்றும் சிவகங்கை போன்றவை நாடு என்ற நிலையில் இருந்து சமீன்கள் என்ற நிலைக்குத் தாழ்த்தப்பட்டன. 1801 ஆம் ஆண்டு ஆற்காடு நவாப்பின் கர்நாடகப் பிரதேசங்களையும் தன் இராச்சியத்துடன் பிரித்தானிய கிழக்கிந்திய கம்பெனி இணைத்துக் கொண்டது. பிரித்தானிய கிழக்கிந்திய நிறுவனத்துக்கு புதுக்கோட்டை அரசர்கள் வழங்கிய உதவியை அங்கீகாரம் அளிக்கும் விதமாக தென் இந்தியாவின் மிகப்பெரிய சக்தியான புதுக்கோட்டை சமஸ்தானத்தை சுயாதீனமாக இருக்க அனுமதித்தனர்.

குடும்பம்
---------

விஜயரகுநாத தொண்டமான் முதலில் ராணி பிரயநாயகி ஆய் சாகீப்பை மணந்தர். பின்னர் ராணி ஆயிஅம்மாள் ஆயை மணந்தார். விஜயரகுநாத தொண்டமானுக்கு ஐந்து மகன்கள் பிறந்தனர், அவர்களின் இரு மகன்களான விஜயரகுநாதராய தொண்டைமான் (1797-1825) மற்றும் ரகுநாத தொண்டைமான் (1798-1839) ஆகியோர் அவருக்குப் பின் ஒருவர்பின் ஒருவராக ஆண்டனர்.

இறப்பு
------

விஜய ரகுநாத தொண்டமான் 1807 பிப்ரவரி முதல் நாள் அன்று தன் 47 ஆம் வயதில் இறந்தார். இளைய ராணியாகிய ஆயிஅம்மாள் ஆய் உடன் கட்டை ஏறினார்.

மேற்கோள்கள்
-----------

1. ↑  "Indian Princely States K-Z". Ben Cahoon. 2000.
2. 1 2 3 4 5 6  "Pudukkottai 2". *Tondaiman Dynasty*. Christopher Buyers.
எரிமம் எரிதலின் போது தோன்றும் சுவாலை
எரிதகவுள்ள பொருட்கள் தகனத் துணை வாயுவான ஒக்சிசன் முன்னிலையில் எரிந்து வெப்பத்தையும் வெளிச்சத்தையும் வெளிவிடல் **தகனம்** எனப்படும். எரிதலின் போது சக்தி வெளியேற்றப்படும். ஐதரோகாபன்கள் தகனமைந்து பொதுவாக காபனீரொக்சைட்டு, நீர் என்பவற்றைத் தரும்.

நிறை தகனத்தின் போது, பொருட்கள் தகனத்துணை வளிமத்துடன் சேர்ந்து சக்தியையும் வேதியியல் மீதிகளையும் தரும். தகனத் துணையியாக ஒக்சிசன் அல்லது புளோரின் காணப்படலாம்.
எ.கா:

CH  
4 + 2 O  
2 → CO  
2 + 2 H2O + சக்தி
CH2S + 6 F  
2 → CF  
4 + 2 HF + SF  
6
உதாரணமாக ஏவுகணைகளில் ஐதரசன் மற்றும் ஒக்சிசன் தாக்கத்தில் ஈடுபட்டு சக்தி வழங்கப்படுகிறது. இங்கு நீராவி பக்கவிளைபொருளாகும்.

2H  
2 + O  
2 → 2 H2O(g) + வெப்பம்

தகனம் நடைபெறத் தேவையான நிபந்தனைகள்
----------------------------------

தகனத்தின் நான்முக வடிவம்
* எரிதகவுள்ள பொருள் / எரிபொருள்.

திரவ எரிபொருட்கள் - மண்ணெண்ணெய், டீசல், பெட்ரோல்

திண்ம எரிபொருட்கள் - மரம், [கரி], நிலக்கரி

* தகனத் துணை வாயு ஆக்சிசன்.
* எரிபொருள் எரிபற்றுநிலைக்கு வெப்பமேற்றப்படுதல்.

இந்த மூன்று நிபந்தனைகள் இருக்கையில் தகனத்திற்கான தொடர் தாக்கங்கள் நிகழும்.  
 அப்போது நெருப்பு தோன்றும்.

தகனத்தின் வகைகள்
----------------

### நிறை தகனம்

எரிபொருள் முழுமையாக தகனத்துணை வளியுடன் சேர்ந்து தகனமடைதல் **நிறை தகனம்** ஆகும். ஐதரோகாபன்கள் நிறைதகனத்துக்கு உள்ளாகும் போது காபனீரொட்சைட்டும் நீரும் விளைவுகளாகக் கிடைக்கும்.

### குறை தகனம்

எரிபொருள், குறைந்தளவு தகனத்துணை வளி கிடைக்கும் சந்தர்ப்பங்களில் குறை தகனத்துக்குட்படும். இந்நிலையில் காபனோரொசைட்டு, காபன் துகள்கள் என்பனவும் எரியாத எரிபொருள் கலவையும் மீதிகளாகக் கிடைக்கும்.

மேற்கோள்கள்
-----------

1. ↑  "Bushfire conditions - what a fire needs". Victorian Curriculum and Assessment Authority, State Government of Victoria, 2011. 2012-12-25 அன்று மூலம் பரணிடப்பட்டது. 2012-11-23 அன்று பார்க்கப்பட்டது. External link in `|publisher=` (உதவி)
**ஸ்ரீநிவாஸ்** (*Srinivas*, பிறப்பு:7 நவம்பர் 1959) தமிழ்,கன்னடம், மலையாளம், தெலுங்கு மொழிகளில் பாடும் ஓர் தென்னிந்திய திரைப்படப் பாடகர். முன்னணி இசையமைப்பாளர்களான இளையராஜா, தேவா, ஏ. ஆர். ரகுமான், வித்யாசாகர் போன்றவர்களின் இசையில் தென்னிந்திய மொழிகளிலும் இந்தியிலும் திரைப்பாடல்கள் பாடியுள்ளார். வேதியியல் பொறியாளராக பத்தாண்டுகள் பணியாற்றிய பிறகு இசைத்துறையில் ஈடுபாடு காரணமாக உட்புகுந்து சாதனை படைத்தவர்.

வாழ்க்கை வரலாறு
---------------

ஸ்ரீநிவாஸ் தமிழ்நாட்டின் அம்பாசமுத்திரத்தில் துரைசாமி அய்யங்கார் இலட்சுமி இணையருக்குப் பிறந்தவர். பின்னர் கேரளாவின் திருவனந்தபுரத்தில் வளர்ந்தார். அங்கு தமது அத்தை பத்மா நாராயணன் உந்துதலில் இசையில் நாட்டமும் பயிற்சியும் பெற்றார்.

வேதியியல் பொறியியல் பட்டப்படிப்பினை மும்பை பல்கலைக்கழகத்தின் கீழுள்ள வேதியியல் தொழில்நுட்பத் துறை (UDCT)யில் முடித்தார். பத்தாண்டுகள் பொறியாளராகப் பணிபுரிந்த பிறகு தமது இசையார்வம் காரணமாக பணிவாழ்வில் மாற்றத்தை விரும்பினார். 1988ஆம் ஆண்டு இளையராஜாவிடம் பணிபுரிய வாய்ப்பு கிடைத்தும் அன்றைய நாள் அவரது தொண்டைப்புண் காரணமாக நிறைவேறவில்லை.

மீண்டும் 1992ஆம் ஆண்டு ரகுமானிடம் அறிமுகம் கிடைக்க சில விளம்பரப் பாடல்களுக்குக் குரல் கொடுத்து வந்தார். 1994ஆம் ஆண்டு முதல் சென்னையில் வசிக்கத் துவங்கினார். இவரது முதல் பாடலாக மகேஷ் இசையமைப்பில் நம்மவர் படத்திற்காக "சொர்க்கம் என்பது நமக்கு" என்ற பாடல் அமைந்தது. அது வெற்றி பெற்றபோதும் அவருக்கு ஓர் திருப்புமுனையாக 1996ஆம் ஆண்டு ரகுமானின் இசையில் மின்சார கனவு படத்தின் "மானா மதுரை" பாடல் அமைந்தது.

விருதுகள்
---------

* தமிழ்நாடு அரசின் மாநில விருதினை சிறந்த பின்னணிப் பாடகர் என்ற வகையில் இருமுறை பெற்றுள்ளார்:படையப்பாவின் "மின்சாரப்பூவே" மற்றும் ஒன்பது ரூபா நோட்டு படத்தில் "மார்கழியில்".
* தமிழக அரசின் கலைமாமணி பட்டத்தினையும் பெற்றுள்ளார்.
* கேரள அரசின் மாநில விருதை "ராத்திரிமழா" என்ற படத்திற்கு பெற்றுள்ளார்.
* பிற திரை இதழ்களின்(சினிமா எக்ஸ்பிரஸ், பிலிம்பேர்) விருதுகளையும் பெற்றுள்ளார்.

மேற்கோள்கள்
-----------

வெளி இணைப்புகள்
---------------

* இணையத் திரைப்பட தரவுத்தளத்தில் ஸ்ரீநிவாஸ் (பாடகர்)
* ஸ்ரீநிவாஸ் குறித்து
* நேர்முகம் பரணிடப்பட்டது 2010-05-23 at the வந்தவழி இயந்திரம்
**கோப் வினை அல்லது கோப் நீக்கம்** *(Cope reaction or Cope elimination)* என்பது ஆர்தர் சி. கோப் என்பவரால் உருவாக்கப்பட்ட ஒரு நீக்கல் வினையாகும். இவ்வினையில் மூவிணைய அமீனிலிருந்து ஓர் அமீன் ஆக்சைடை நீக்கி ஓர் ஆல்கீன் மற்றும் ஐதராக்சிலமீன் முதலியன தயாரிக்கப்படுகின்றன. கோப் வினையின் வினை வழிமுறையில் மூலக்கூறிடை 5 உறுப்பினர் வளைய இடைநிலை நிலை பங்கேற்கிறது  இதனால் ஒருபக்க நீக்க விளைபொருள் உருவாகிறது. இது மூலக்கூறிடை நீக்க வழிமுறையாகும். ஆப்மான் நீக்க வினையிலும் இக்கரிம வேதியியல் வினை இதே முடிவையே அளிக்கிறது. ஆனால் நீங்கும் குழுவின் பகுதியே அடிப்படையாகும். தொடர்புடைய அமீனை மெட்டா குளோரோபெராக்சிபென்சாயிக் அமிலத்தைப் பயன்படுத்தி ஆக்சிசனேற்றம் செய்து அமீன் ஆக்சைடு தயாரிக்கப்படுகிறது. இங்கு வெறும் வெப்பம் மட்டுமே நீக்கவினைக்கு அவசியமாகும்

கோப் வினைகோப் வினை
மெத்திலீன்வளையயெக்சேன் தொகுப்பது இவ்வினையின் பயன்பாடாகும்.

தொகுப்பு முறையில் மெத்திலீன்வளையயெக்சேன் தயாரித்தல்
மூலக்கூற்றிடை கோப் வினையை பிப்பெரிடின்கள் தடை செய்கின்றன. ஆனால், பிரோலிடின்களும், ஏழு மற்றும் ஏழைவிட அதிக எண்ணிக்கை வளையங்கள் கொண்ட சேர்மங்களும் இவ்வினையில் ஈடுபடுகின்றன. வினை விளைபொருளாக நிறைவுறா ஐதராக்சிலமீன் உருவாகிறது. 5 உறுப்பினர் வளைய இடைநிலை நிலையில் இம்முடிவு மாறுவதில்லை.

மூலக்கூற்றிடை கோப் வினை

மேற்கோள்கள்
-----------

1. ↑  Cope, Arthur C.; Ciganek, Engelbert (1963). "Methylenecyclohexane and N,N-Dimethylhydroxylamine Hydrochloride". *Organic Syntheses* **4**: 612. doi:10.15227/orgsyn.039.0040.
2. ↑  March, Jerry (1985), *Advanced Organic Chemistry: Reactions, Mechanisms, and Structure* (3rd ed.), New York: Wiley, ISBN 0-471-85472-7
3. ↑  *Amine Oxides. VIII. Medium-sized Cyclic Olefins from Amine Oxides and Quaternary Ammonium Hydroxides* Arthur C. Cope, Engelbert Ciganek, Charles F. Howell, Edward E. Schweizer J. Am. Chem. Soc. **1960**, 82 (17), pp 4663–4669 எஆசு:10.1021/ja01502a053
4. ↑  *Amine Oxides. VII. The Thermal Decomposition of the N-Oxides of N-Methylazacycloalkanes* Arthur C. Cope, Norman A. LeBel; J. Am. Chem. Soc.; **1960**; 82(17); 4656-4662. எஆசு:10.1021/ja01502a052
the Marvel Cinematic Universe character குறித்து அறிய, காண்க லோகி.

**லோகி** (ஆங்கில மொழி: *Loki*) என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஸ்டான் லீ, லாரி லிபர் மற்றும் ஜாக் கிர்பி ஆகியோரால், ஆகஸ்ட் 1949 இல் வெளியான வீனசு #6 என்ற கதையில் தோற்றுவிக்கப்பட்டது.

இது இதே பெயரில் உள்ள நார்சு தெய்வத்தை அடிப்படையாகக் கொண்டது. இவர் ஒடினின் வளர்ப்பு மகன், மீநாயகன் தோரின் வளர்ப்பு சகோதரன் மற்றும் அஸ்கார்டு நாட்டின் "குறும்பு கடவுள்" ஆவார். இவரின் கதாபாத்திரம் ஒரு சூப்பர்வில்லன் மற்றும் எதிர் கதாநாயகனாக சித்தரிக்கப்பட்டுள்ளது.

இந்த பாத்திரம் இயங்குபடம் செய்யப்பட்ட தொலைக்காட்சித் தொடர்கள், திரைப்படங்கள், நிகழ்பட ஆட்டம், ஆடை, பொம்மைகள் மற்றும் வர்த்தக அட்டைகள் உள்ளிட்ட தொடர்புடைய மார்வெல் பொருட்களில் தோன்றியுள்ளது. இவர் 2014 இல் "எல்லா நேரத்திலும் சிறந்த 100 வரைகதை புத்தக வில்லன்கள்" பட்டியலில் லோகி 4 வது இடத்தில தரவரிசைப்படுத்தப்பட்டார். இந்த கதாபாத்திரத்திற்கு உயிர் கொடுக்கும் விதமாக நடிகர் டாம் ஹிடில்ஸ்டன் என்பவர் மார்வெல் திரைப் பிரபஞ்சத் திரைப்படங்களான தோர் (2011), தி அவேஞ்சர்ஸ் (2012), தோர்: த டார்க் வேர்ல்டு (2013), தோர்: ரக்னராக் (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற படங்களிலும், லோகி (2021) என்ற டிஸ்னி+ தொடரிலும் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.

மேற்கோள்கள்
-----------

1. ↑  Loki is number 4 பரணிடப்பட்டது திசம்பர் 2, 2012 at the வந்தவழி இயந்திரம், IGN.
2. ↑  "*Marvel Studios Update: Loki Officially Cast in 2011 Thor Movie*". Marvel Comics. 2009-05-18. .

வெளியிணைப்புகள்
---------------

* Loki
**பாலக்கோடு தர்மராஜர் கோயில்** தமிழ்நாட்டில் தர்மபுரி மாவட்டம், பாலக்கோடு என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் தர்மராஜர் திரௌபதியம்மன் சன்னதியும், விநாயகர் உபசன்னதியும் உள்ளன. இங்குக் கோயில் தேர் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. பங்குனி மாதம் பொங்கல் 5-ம் நாள் முக்கிய திருவிழாவாக நடைபெறுகிறது. பங்குனி மாதம் தேர்த்திருவிழா தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**குளோரோ அசிட்டைல் குளோரைடு** *(Chloroacetyl chloride)* C2H2Cl2O என்ற வேதியியல் வாய்ப்பாடு கொண்ட ஒரு வேதிச் சேர்மம் ஆகும். குளோரினேற்றம் செய்யப்பட்ட அசைல் குளோரைடு வகைச் சேர்மமாக வகைப்படுத்தப்படும் இச்சேர்மம் இரு வினைக்குழு சேர்மமாகும். ஒரு பயனுள்ள கட்டுறுப்புத் தொகுதி வேதிப்பொருளாக குளோரோ அசிட்டைல் குளோரைடு பயன்படுத்தாப்படுகிறது.

தயாரிப்பு
---------

மெத்திலீன் குளோரைடை கார்பனைலேற்றம் எனப்படும் கார்பனோராக்சைடு சேர்க்கும் வினை, வினைலிடின் குளோரைடு|வினைலிடின் குளோரைடை ஆக்சிசனேற்றம் செய்தல் அல்லது கீட்டீனுடன் குளோரின் சேர்த்தல் போன்ற முறைகளில் தொழிற்சாலைகளில் குளோரோ அசிட்டைல் குளோரைடு தயாரிக்கப்படுகிறது. குளோரோ அசிட்டிக் அமிலமும் தயோனைல் குளோரைடு சேர்த்தும் அல்லது பாசுபரசு ஐங்குளோரைடும் பாசுசீன் சேர்த்தும் கூட இதைத் தயாரிக்க இயலும்.

வினைகள்
-------

குளோரோ அசிட்டைல் குளோரைடு ஒர் இருவினைக்குழு சேர்மம் என்பதால் இந்த அசைல் குளோரைடு எளிதாக எசுத்தர்களாகவும்,  அமைடுகளாகவும் உருவாகிறது. அதேவேளையில் இம்மூலக்கூறின் மறுமுனை அமீன்களுடன் சேர்ந்து வேறு இணைப்புகளாகவும் உருவாகிறது. குளோரோ அசிட்டைல் குளோரைடு பயன்படுத்தி இலிடோகெய்ன் சேர்மத்தைத் தயாரிக்கும் தொகுப்பு வினை இங்கு விளக்கப்பட்டுள்ளது:

.

பயன்கள்
-------

களைக்கொல்லிகளான ஆலாகுளோர் மற்றும் பியூட்டாகுளோர் தயாரித்தலின் போது ஓர் இடைநிலை வேதிப்பொருளாகப் பயன்படுவதுதான் குளோரோ அசிட்டைல் குளோரைடின் பிரதானமானதொரு பயனாகும். ஒரு ஆண்டுக்கு தோராயமாக நூறு மில்லியன் பவுண்டுகள் அளவிற்கு இது பயன்படுத்தப்படுகிறது. மற்றொரு வேதியியல் இடைநிலையும், கண்ணீர்ப்புகை வாயுமான பீனசைல் குளோரைடு தயாரிக்கவும் இதைப் பயன்படுத்துகிறார்கள். அலுமினியம் குளோரைடு வினையூக்கியின் உதவியால் பென்சீனை பிரைடல்-கிராப்ட்சு அசைலேற்றம் செய்து பீனசைல் குளோரைடு தயாரிக்கப்படுகிறது Phenacyl chloride is synthesized in a Friedel-Crafts acylation of benzene, with an aluminium chloride catalyst:

.

முன்பாதுகாப்பு
--------------

பிற அசைல் குளோரைடுகள் போலவே அமீன்கள், ஆல்ககால்கள் மற்றும் ஐதரோகுளோரிக் அமிலம் ஆகியன்வற்றுடன் சேரும் போது கண்ணிர்ப் புகையாக மாறுகிறது.
அமெரிக்காவின் தொழில் பாதுகாப்பு மற்றும் சுகாதார நிர்வாக அமைப்பு இதைப் பயன்படுத்துவதற்கான எல்லைகள் எதையும் விதிக்கவில்லை என்றாலும் அந்நாட்டின் தொழில் பாதுகாப்பு மற்றும் சுகாதார தேசிய நிறுவனம், எட்டுமணி நேர வேலை நேரத்தில் 0.05 பகுதிகள்/மில்லியன் அளவு அனுமதிக்கத்தக்க அளவாக பரிந்துரைக்கிறது.

மேற்கோள்கள்
-----------

1. 1 2 3 4 5  "NIOSH Pocket Guide to Chemical Hazards #0120". National Institute for Occupational Safety and Health (NIOSH).
2. 1 2  Paul R. Worsham (1993). "15. Halogenated Derivatives" (Google Books excerpt). *Acetic acid and its derivatives*. New York: M. Dekker. பக். 288–298. பன்னாட்டுத் தரப்புத்தக எண்:0-8247-8792-7. .
3. ↑  Robert H. Baker and Frederick G. Bordwell (1955). "tert-Butyl acetate". *Organic Syntheses*. . ; *Collective Volume*, **3**
4. ↑  T. J. Reilly (1999). "The Preparation of Lidocaine". *J. Chem. Ed.* **76** (11): 1557. doi:10.1021/ed076p1557.. பார்த்த நாள்: 2016-10-13.
5. ↑  Nathan Levin and Walter H. Hartung (1955). "ω-Chloroisonitrosoacetophenone". *Organic Syntheses*. . ; *Collective Volume*, **3**, p. 191
6. ↑  "NIOSH Pocket Guide to Chemical Hazards". Centers for Disease Control and Prevention. 2011.
**குளோரின் நான்காக்சைடு** *(Chlorine tetroxide)* என்பது ClO4 என்ற மூலக்கூற்று வாய்ப்பாடு கொண்ட குளோரின் ஆக்சைடு சேர்மமாகும்

வரலாறு
------

### மோசசு கோம்பெர்க்கின் 1923 கோரிக்கை

பிரபல தனியுறுப்பு வேதியியலாளர் மோசசு கோம்பெர்க்கு 1923 ஆம் ஆண்டில் குளோரின் நான்காக்சைடு தயாரிப்பு முறை ஒன்றை முன்மொழிந்தார். நீரிலி ஈரெத்தில் ஈதரில் அயோடின் மற்றும் வெள்ளி பெர்குளோரேட்டு வினைபுரிந்தால் குளோரின் நான்காக்சைடு தயாரிக்கலாம் என்று அவர் பரிந்துரைத்தார்

I2 + 2 AgClO4 → 2 AgI + (ClO4)2.
எனினும் பின்னர் வந்த ஆய்வாளர்கள் இவ்வினையின் விளைபொருள் குளோரின் நான்காக்சைடு அல்லவென்றும் அச்சேர்மம் அயோடின் பெர்குளோரேட்டு என்றும் வாதிட்டனர். இன்று வரையிலும் அயோடின் பெர்குளோரேட்டு என்றொரு சேர்மம் இருப்பதற்கான எந்தவொரு சான்றும் கிடைக்கவில்லை.

### இயகசின் 1968 கோரிக்கை

1968 ஆம் ஆண்டில் இயகசு என்பவர் 77 கெல்வின் வெப்பநிலையில் பொட்டாசியம் குளோரேட்டை காமா கதிர்வீச்சுக்கு உட்படுத்தி குளோரின் நான்காக்சைடைத் தொகுத்தார். இங்கு இருகுளோரின் ஏழாக்சைடு சிதைவடையும் வினையின் இடைவிளை பொருளாக இச்சேர்மம் இருக்கிறது.

பண்புகள்
--------

குளோரின் நான்காக்சைடின்  எலக்ட்ரான் நாட்டச் சக்தியை பெர்குளோரேட்டுகளின் அணிக்கோவை ஆற்றல் மற்றும் பார்ன் – ஏபர் சுழற்சி தரவுகளின் வழியாக மதிப்பிட்டனர். இம்மதிப்பு 561 கி.யூ/மோல் ஆகும்.

குளோரின் நான்காக்சைடின் படிக அமைப்பில் தெளிவில்லை மற்றும் இதனுடைய அமைப்புச் சீரொழுங்கு Cs அல்லது C2v. ஆக இருக்கலாம் எனக் கருதப்படுகிறது.

மேற்கோள்கள்
-----------

1. ↑  Gomberg, M. (1 February 1923). "The Reaction Between Silver Perchlorate and Iodine. Chlorine Tetra-Oxide". *Journal of the American Chemical Society* **45** (2): 398–421. doi:10.1021/ja01655a017.
2. ↑  Alcock, N. W.; Waddington, T. C. (1 January 1962). "478. The reaction between iodine and silver perchlorate". *Journal of the Chemical Society (Resumed)*: 2510. doi:10.1039/JR9620002510.
3. ↑  வார்ப்புரு:Zh-hans张青莲. *《无机化学丛书》第六卷：卤素、铜分族、锌分族*. 北京: 科学出版社. பக். 272. பன்னாட்டுத் தரப்புத்தக எண்:7-03-002238-6.
4. ↑  Kopitzky, Rodion; Grothe, Hinrich; Willner, Helge (16 December 2002). "Chlorine Oxide Radicals ClOx (x=1-4) Studied by Matrix Isolation Spectroscopy". *Chemistry - A European Journal* **8** (24): 5601–5621. doi:10.1002/1521-3765(20021216)8:24<5601::AID-CHEM5601>3.0.CO;2-Z.
தமிழ் இலக்கணத்தில் **ஐந்திலக்கணம்** இலக்கணத்தின் ஐந்து பெரும் பிரிவுகளையும் ஒருங்கே குறிக்கும் சொல்லாகும். தொல்காப்பியர் காலத்தில் இயற்றமிழ் மூன்று பெரும் பிரிவுகளாகவே இருந்தது. அவை எழுத்திலக்கணம், சொல்லிலக்கணம், பொருளிலக்கணம் என்பன. தமிழில் இலக்கியத்தின் பெரு வளர்ச்சியினால், பொருளதிகாரத்தில் அடங்கும் விடயங்களும் பெருகலாயின. இறையனார் அகப்பொருள் எழுந்த காலத்தில் பொருளிலக்கணத்தில் அடங்கியிருந்த யாப்பிலக்கணம் தனிப்பிரிவானது. பின்னர் அணியிலக்கணமும் தனிப்பிரிவாக வளரத்தொடங்கியது. யாப்பிலக்கணத்துக்கும், அணியிலக்கணத்துக்கும் தனித்தனி நூல்களும் கூட எழலாயின.

ஐந்திலக்கண நூல்கள்
------------------

இலக்கணப் பரப்பு விரிவடைந்ததைத் தொடர்ந்து பிற்காலத்தில் எழுந்த இலக்கண நூல்கள் பல, குறித்த சில இலக்கணப் பிரிவுகளை மட்டுமே கூறுவனவாக அமைந்தன. ஐந்து இலக்கணங்களையும் தனித்தனிப் பிரிவுகளாக ஒருங்கே எடுத்தாண்ட முதல் நூல் வீரசோழியம் ஆகும். கி.பி. 11 ஆம் நூற்றாண்டில் எழுதப்பட்ட இந்நூல் பெரிதும் வடமொழி இலக்கண மரபைத் தழுவியே அமைந்திருந்தது. சோழர் ஆட்சிக் காலத்தின் போது ஏற்பட்ட பெருமளவிலான வடமொழிச் செல்வாக்கே இதற்குக் காரணமாகும். இதன் பின்னர் பல ஐந்திலக்கண நூல்கள் காலந்தோறும் இயற்றப்பட்டன. அவற்றுள் இன்று அறியப்படுவன கீழ்வரும் பட்டியலில் தரப்பட்டுள்ளன:

* வீரசோழியம் - 11 ஆம் நூ.ஆ.
* தமிழ்நெறி விளக்கம் - 12 ஆம் நூ.ஆ. (முழுமையாகக் கிடைக்கவில்லை)
* நன்னூல் - 12 ஆம் நூ.ஆ. (முழுமையாகக் கிடைக்கவில்லை)
* இலக்கண விளக்கம் - 17 ஆம் நூ.ஆ.
* தொன்னூல் விளக்கம் - 18 ஆம் நூ.ஆ.
* முத்துவீரியம் - 19 ஆம் நூ.ஆ.
* சாமிநாதம் - 19 ஆம் நூ.ஆ.

குறிப்புகள்
-----------

1. ↑  இளங்குமரன், இரா.

உசாத்துணைகள்
------------

* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.
* சுந்தரமூர்த்தி, கு. (பதிப்பாசிரியர்), முத்து வீரியம்

இவற்றையும் பார்க்கவும்
----------------------

* தமிழ் இலக்கணப் பட்டியல்

வெளியிணைப்புக்கள்
-----------------
**மோனோகால்சியம் அலுமினேட்டு** *(Monocalcium aluminate)* என்பது CaAl2O4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கால்சியம் அலுமினேட்டு வகைச் சேர்மங்களில் இதுவும் ஒரு சேர்மமாகும். இயற்கையில் மிக அரிதாகத் தோன்றும் மோனோகால்சியம் அலுமினேட்டு குரோடைட்டு, திமிட்ரியிவானோவைட்டு என்ற இரண்டு பல்லுருவத் தோற்றங்களில் காணப்படுகிறது. இவையிரண்டும் விண்கற்களில் இருந்து கிடைப்பதாகக் கருதப்படுகிறது. கால்சியம் அலுமினேட்டு சிமெண்ட்டுக்களில் இதுவொரு முக்கியப் பகுதிப்பொருளாக இருக்கிறது.

பண்புகள்
--------

கால்சியம் கார்பனேட்டு மற்றும் அலுமினிய ஆக்சைடு சேர்மங்களை பொருத்தமான விகிதத்தில் சேர்த்து கலவையை உருகும் வரையில் சூடேற்றும் போது மோனோகால்சியம் அலுமினேட்டு உருவாகிறது. 1390° செல்சியசு வெப்பநிலையில் இக்கலவை ஓரியைபின்றி உருகுகிறது. மோனோகால்சியம் அலுமினேட்டு படிகங்கள் ஒற்றைச்சரிவும் போலியறுங்கோண வடிவுக் கட்டமைப்பும் 2945 கி.கி.மீ−3 அடர்த்தியும் கொண்டுள்ளன. கால்சியம் அலுமினேட்டு வகை சிமெண்ட்டுகளில் இது திண்மக் கரைசலாக உள்ளது. சிமென்ட்டின் மொத்த அளவைச் சார்ந்து அதில் சிறு அளவில் பிற தனிமங்கள் கலந்துள்ளன. Ca0.93Al1.94Fe0.11Si0.02O4 என்பது கால்சியம் அலுமினியம் சிமெண்டின் ஒரு குறிப்பிட்ட இயைபு அளவு ஆகும். இது தண்ணிருடன் தீவிரமாக வினைபுரிந்து சிற்றுறுதிநிலை நிரேற்றுகளை CaO•Al2O3•10H2O அல்லது 2CaO•Al2O3•8H2O, 3CaO•Al2O3•6H2O நீரேற்றுகளின் கலவை மற்றும் Al(OH)3 கூழ்மம் ஆகியனவற்றை உருவாக்குகிறது. கால்சியம் அலுமினேட்டு சிமெண்ட்டுகளின் வலிமை அதிகரித்தலில் இவ்வினைகள் முதல் படிநிலையாகும்.

மேற்கோள்கள்
-----------

1. ↑  H F W Taylor, *Cement Chemistry*, Academic Press, 1990, ISBN 0-12-683900-X, p 35
2. ↑
3. ↑
4. ↑  P. C. Hewlett (Ed)*Lea's Chemistry of Cement and Concrete: 4th Ed*, Arnold, 1998, ISBN 0-340-56589-6, p715
**குளோரினேற்ற பாலியெத்திலீன்** (*Chlorinated polyethylene*) என்பது 34 முதல் 44% குளோரினைக் கொண்ட மலிவுவிலை பாலியெத்திலீன் வகையாகும். பாலிவினைல் குளோரைடுடன் கலக்கப்பட்டு பயன்படுத்தப்படுகிறது. ஏனெனில் மென்மையான, இரப்பர் போன்ற குளோரினேற்ற பாலியெத்திலீன்கள் பாலிவினைல் குளோரைடு அணிகளில் உட்பொதிக்கப்பட்டதால் தாக்கு தடையை அதிகரிக்கிறது. கூடுதலாக இது வானிலை எதிர்ப்பை அதிகரிக்கிறது. மேலும், இது நெகிழியாக்கிகளின் புலம்பெயர்வு சிக்கலின்றி பாலிவினைல் குளோரைடு தகடுகளின் மென்மையை அதிகரிக்கிறது. குளோரினேற்ற பாலியெத்திலீன்களை பெராக்சைடேற்ற குறுக்குப் பிணைப்புக்கு உட்படுத்தி மீள்மம் தயாரிக்க முடியும். இம்மீள்மம் நெகிழிவடம் மற்றும் இரப்பர் தொழிலில் பயன்படுத்தப்படுகிறது. மற்ற பாலி ஒலிபீன்களுடன் இதை சேர்க்கும்போது எரிதன்மை குறைகிறது. சிலசமயங்களில் மின்வடங்களின் காப்புறைகளில் வெளிப்புற உறையாகப் பயன்படுத்தப்படுகிறது. 
அழிந்துபோவதற்கான அச்சுறுத்தலுக்கு ஆட்பட்ட செம்பட்டியலில் குளோரினேற்ற பாலியெத்திலீன் பட்டியலிடப்பட்டுள்ளது .

மேற்கோள்கள்
-----------

1. ↑
2. ↑  "Materials Petal - The Living Future Institute" (in en-US). *The Living Future Institute*. Archived from the original on 2017-11-15. .
**வேதியியல் படிமலர்ச்சி**
புவிகோளம் சூரியனிடமிருந்து உடைந்து நகர்ந்த துண்டு ஆகும். இது வளிம நிலையிலிருந்து பின்னர் நீர்ம நிலைக்கு மாறிப் பின் திண்மப் பொருளாக மாறியது. அதிகப்படியான புற ஊதாக் கதிர்கள், அண்டக் கதிர்கள், மின்னல் மூலமாக மிகச்சிறிய மூலக்கூறுகள் அனைத்தும் ஒன்றிணைந்து மிகப் பெரிய மூலக்கூறுகளாகவும் எளிய கரிம கூட்டுப் பொருட்களாகவும் மாறின. வளிமண்டலம் குளிர்ந்து புவிக்கோளமும் குளிர்ச்சியடைந்த்தால் நீர்ப்பகுதியான கடல் தோன்றியது. இதனைத் தொடர்ந்து கரிம வேதியியல் பொருட்களும் உயிர்களும் தோன்றியிருக்க வாய்ப்பு உள்ளது. உயிர் தோற்றத்தை விளக்கும் கொள்கையை வேதியியல் பல்வேறு வேதிப்படிகளில் விளக்கலாம்.

### முதல் நிலை

ஹைட்ரஜனும் நைட்ரஜனும் இணைந்து அமோனியா உருவாகியிருக்கும். ஆக்சிஜனும் ஹைட்ரஜனும் இணைந்து நீர் உருவாகியிருக்கலாம்.

### இரண்டாம் நிலை

சூரியன், மின்னல் ஆகிய ஆற்றலினால் உயிர்களை உருவாக்கும் அடிப்படைப் பொருட்களான அமினோ அமிலம், கொழுப்பு அமிலம், புரதம், ஒற்றை சர்க்கரை, பியுரைன், வைட்டமின் போன்றவைகள் தோன்றியிருக்கலாம்.

### மூன்றாம் நிலை

சிறு சிறு மூலக்கூறுகள் இணைந்து நியூக்ளிக் அமிலம், புரதம் ஆகிய பெருமூலக்கூறுகள் உருவாகி உட்கருப் புரதங்களை தோற்றுவித்திருக்கலாம்.

### நான்காம் நிலை

கோ-அசர்வேட்டு ஆக்க முறையில் பெருமூலக்கூறுகள் இணைந்து கூழ்ம அமைப்பு உருவாகி நீருடன் கலக்காமல் இருந்திருக்கலாமென்று ஒப்பாரின் என்ற அறிவியலாளர் கருதுகிறார்.

### ஐந்தாம் நிலை

இருபடலங்களால் சூழப்பட்ட உருண்டை வடிவ முன்னோடி உயிரணு உருவாகியிருக்கலாம்.

### ஆறாம் நிலை

முன்னோடி உயிரணுக்கள் டி.என்.ஏ, ஆர்.என்.ஏக்களை உற்பத்திச் செய்து தன் இரட்டிப்புத்திறனைப் பெற்றதால் பாக்டீரியா, வைரஸ் போன்ற அமைப்புக்கள் உருவாகியிருக்கலாம் என்று ஒப்பாரின், ஹோல்குடன் மற்றும் யூரே மில்லர் ஆகியோர் கருதினர்.
A juvenile Red-tailed Hawk eating a California Vole
Indian Python swallowing a full grown Chital deer at Mudumalai National Park
Meat ants feeding on a cicada; some species can prey on individuals of far greater size, particularly when working cooperatively
சூழலியலில் **கொன்றுண்ணல்** அல்லது **இரை பிடித்துண்ணல்** (predation) என்பது, தாக்கப்படும் உயிரினமான ஒரு இரைக்கும் (prey), தாக்கும் உயிரினமான ஒரு **இரை பிடித்துண்ணி** அல்லது **கொன்றுண்ணிக்கும்** (predator) இடையிலான உயிரியல் தொடர்பு என விளக்கப்படுகின்றது. கொன்றுண்ணிகள் உண்பதற்கு முன் இரையைக் கொல்லலாம் அல்லது கொல்லாமலும் விடலாம். ஆனாலும் இரை பிடித்துண்ணும் செயல் முறையில் இரையானது இறுதியில் இறப்புக்குள்ளாகி, அவற்றின் இழையங்கள் இரை பிடித்துண்ணியினால் உட்கொள்ளப்பட்டுவிடும்.  

இன்னொரு வகை இறந்த உயிர் எச்சங்களை உண்ணுதல் (பிணந்தின்னல்) ஆகும். இவ்விரு உண்ணும் நடத்தைகளையும் வேறுபடுத்துதல் சில சமயங்களில் கடினமானது. எடுத்துக் காட்டாகச் சில ஒட்டுண்ணிகள் ஓம்புயிர்களில் உணவைப் பெற்றுக்கொண்டபின் அவற்றின் இறந்த உடல்களில் இளம் ஒட்டுண்ணிகள் உணவு பெறுவதற்காக அங்கேயே முட்டைகளையும் இடுகின்றன. கொன்றுண்ணலின் முக்கியமான இயல்பு, இரை உயிர்களில் கொன்றுண்ணிகள் ஏற்படுத்தும் தாக்கம் ஆகும். பிணந்தின்னிகள், கிடைப்பதை உண்கின்றனவேயன்றி உண்ணப்படும் உயிரினங்களில் நேரடியான தாக்கங்கள் எதையும் ஏற்படுத்துவது இல்லை.

கொன்றுண்ணிகளின் வகைப்பாடு
-------------------------

கொன்றுண்ணி வகைப்பாடுகள் எல்லாவற்றினதும் பொது அம்சம், கொன்றுண்ணிகள், இரை உயிரினத்தின் வாழ்திறனைக் குறைக்கின்றன என்பதாகும். அதாவது கொன்றுண்ணல், இரையுயிர்களின் வாழுவதற்கான வாய்ப்புக்களையோ, இனம் பெருக்குவதற்கான வாய்ப்புக்களையோ அல்லது இரண்டையுமோ குறைக்கின்றது.

### செயற்பாட்டு வகைப்பாடு

எந்த அளவுக்குக் கொன்றுண்ணிகள் தமது இரையுயிர்கள் மீது உணவுக்காகத் தங்கியுள்ளன, அவற்றுடன் எவ்வாறான தொடர்புகளைக் கொண்டுள்ளன என்னும் அடிப்படையில் அவற்றை வகைப்படுத்துவது சூழலியலாளருக்குப் பயன்படக்கூடியது. கொன்றுண்ணிகள் எதை உண்கின்றன என்பதில் கவனம் செலுத்துவதை விட அவை எந்த முறையில் உணவு பெறுகின்றன என்பதும், அவற்றுக்கும், இரையுயிர்களுக்கும் இடையில் உள்ள தொடர்புகளும் இவ் வகைப்படுத்தல் முறைக்கு அடிப்படையாக அமைகின்றன.

### உண்மையான கொன்றுண்ணல்

சிங்கங்கள் எருமையொன்றைக் கொன்று உண்கின்றன.
உண்மையான கொன்றுண்ணலில் ஒரு உயிரினம் இன்னொரு உயிரினத்தைக் கொன்று உண்கின்றது. இதில், இரையுயிர் உடனடியாகவே இறந்துவிடுகிறது. சில கொன்றுண்ணிகள் இரைக்காக அவற்றைத் தேடிச் சென்று வேட்டையாடுகின்றன. வேறு சில, மறைந்து தாக்கும் கொன்றுண்ணிகள் போல, இரைகள் தாக்கும் தொலைவில் வரும்வரை ஒரே இடத்தில் காத்திருக்கின்றன. சில கொன்றுண்ணிகள், உண்பதற்கு முன் இரையைத் துண்டுதுண்டாகப் பிய்த்து விடுகின்றன. வேறு சிலவோ முழு இரையையும் முழுதாகவே விழுங்குகின்றன. முதல் வகைக்குச் சிங்கம் போன்றவற்றையும் இரண்டாவது வகைக்குப் பாம்பையும் எடுத்துக் காட்டாகக் கொள்ளலாம். சில முறைகளில், இரை, கொன்றுண்ணியின் வாயில் அல்லது சமிபாட்டுத் தொகுதியிலேயே இறக்கிறது.

அடிக்குறிப்புகள்
----------------

1. ↑  Begon, M. Townsend, C. Harper, J. (1996). *Ecology: Individuals, populations and communities* (Third edition). Blackwell Science, London. ISBN 0-86542-845-X, ISBN 0-632-03801-2, ISBN 0-632-04393-8.
2. ↑  *Encyclopedia Britannica*: "predation"
**கேரளா மாட்டிறைச்சி வறுவல்** என்பது மாட்டிறைச்சியால் செய்யப்பட்ட ஒரு உணவாகும், இது மசாலா, வெங்காயம், கறிவேப்பிலை மற்றும் தேங்காய் துருவல் ஆகியவற்றை கொண்டு தேங்காய் எண்ணெயில் மெதுவாக வறுக்கப்படும் உணவாகும். இந்த உணவானது *மாட்டிறைச்சி உலர்த்தியது* என கேரளாவில் பிரபலமாக அழைக்கப்படுகிறது.

தோற்றம்
-------

இவ்வுணவின் தோற்றமானது கி.பி 52 ஆம் ஆண்டிலிருந்து, சிரியன் கிறித்தவர்கள் கேரளாவில் குடியேறியதில் இருந்து அறியப்படுகிறது. முதல் யூத குடியேற்றக்காரர்கள் கி.மு 6 ஆம் ஆண்டின் முன்பகுதியில் கேரளாவிற்கு வந்தனர். மேலும் அவர்கள் கோசர் கால்நடைப் படுகொலை நுட்பங்களை கொண்டு வந்தனர். இது உணவின் வளர்ச்சி செயல்முறைக்கு வழிவகுத்திருக்கலாம்.

செய்முறை
--------

இந்த உணவானது மஞ்சள், கொத்தமல்லி, கரம் மசாலா, கருப்பு மிளகு, சிவப்பு மிளகாய், வெங்காயம், இஞ்சி மற்றும் பூண்டு ஆகியவற்றின் கலவையுடன் இறைச்சி துண்டுகளை சேர்த்து சமைக்கப்படுகிறது. தேங்காய் துருவல் மற்றும் தேங்காய் எண்ணெயில் பொறித்த கருவேப்பிலைகள் இவ்வுணவினை அழகுபடுத்த உதவுகிறது. மசாலா கலவையுடன் சேர்த்து வறுக்கப்படுவதற்கு முன் பொதுவாக இறைச்சி பிரஷர் குக்கரில் வேகவைக்கப்படுகிறது. அப்பொழுது இறைச்சி மென்மையாவதுடன் உலர்ந்த நிலையை அடையும்.

சேர்க்கைகள்
-----------

கேரளா மாட்டிறைச்சி வறுவல் பொதுவாக கேரளா பரோட்டாவுடன் சேர்த்து உண்ணப்படுகிறது, மேலும் இவ்வுணவானது திருப்புனிதூரா போன்ற பகுதிகளில் பழம் பொரியுடன் சேர்த்து உண்ணப்படுகிறது. இந்த உணவு வகைகள் இப்பகுதியில் பிரபலமான இணையாகும்.

சர்ச்சைகள்
----------

இந்தியாவில் கேரளா மாட்டிறைச்சி வறுவலானாது பல சர்ச்சைகளுக்கு மத்தியில் உள்ளது. மத்திய அரசு கால்நடைகளை வெட்ட தடை விதித்துள்ளது. இருப்பினும் ஆளுங்கட்சியின் வேட்பாளர்கள் தங்கள் வாக்காளர்களுக்கு மிகவும் சுகாதாரமான நிலையில் மாட்டிறைச்சி வழங்கப்படும் என உறுதியளித்துள்ளனர்.

மாட்டிறைச்சி மற்றும் பசுக்கொலை தடையை ஆதரிக்கும் பாரதிய ஜனதா கட்சியின் கே.சுரேந்திரன் தேர்தல் பிரச்சாரத்தின் போது மாட்டிறைச்சி சாப்பிடும் நிழற்படம் மிகவும் பிரபலமானது. இருப்பினும் அவர் அதை வெங்காய கறி என்று கூறி மறுத்தார். ஆனால், மாட்டிறைச்சி சாப்பிடுவது சரிதான் என சோபா சுரேந்திரன் விளக்கம் அளித்துள்ளார்.

மேற்கோள்கள்
-----------

1. ↑  Anand, Karen (6 July 2019). "Savouring Beef Ularthiyathu at Forte Kochi". *Hindustan Times*. HT Media Ltd. 22 November 2019 அன்று பார்க்கப்பட்டது.
2. ↑  Roberts, Adam (August 2012). *Secrets of the Best Chefs*. Artisan. பக். 241. பன்னாட்டுத் தரப்புத்தக எண்:978-1-57965-439-9.. பார்த்த நாள்: 22 November 2019.
3. ↑  Arya, Divya (18 July 2016). "The Indian state that is obsessed with beef fry". BBC.. பார்த்த நாள்: 22 December 2019.
4. ↑  "Where to eat like a local in Kochi". *Conde Nast Traveller*. 8 April 2019. 22 November 2019 அன்று பார்க்கப்பட்டது.
5. ↑  K, Nisar. "In Kerala, a Beef Fry Dilemma For the BJP".. பார்த்த நாள்: 22 November 2019.
6. ↑  "Kerala: Photo of K Surendran eating beef goes viral; BJP leader swears it was just onion curry". *IBT*. International Business times. 5 April 2022 அன்று பார்க்கப்பட்டது.
7. ↑  "Eating beef is okay: Shobha Surendran". *The Hindu*. The Hindu. 5 April 2022 அன்று பார்க்கப்பட்டது.
**போத்துராஜூ** ( தெலுங்கு: పోతరాజు) ஒரு இந்து நாட்டுப்புற தெய்வம், அவரை வணங்குபவர்களால் விஷ்ணுவின் ஒரு அவதாரமாக கருதப்படுகிறார். அவர் மகாராஷ்டிரா மற்றும் தென்னிந்தியாவின் ஆந்திரா, தெலுங்கானா, தமிழ்நாடுகளில் சில கிராமப்புறங்களில் ஒரு கிராமதேவதையகக் கருதப்படுகிறார், மேலும் சில சமயங்களில் கங்கம்மா மற்றும் யெல்லமா போன்ற பெண் நாட்டுப்புற தெய்வத்தின் சகோதரராகவும் கருதப்படுகிறார்.

புராண கதை
---------

இந்த தெய்வத்தின் தோற்றம் மற்றும் நோக்கம் பற்றி பல்வேறு புராணக்கதைகள் மற்றும் நம்பிக்கைகள் உள்ளன, ஆனால் அவர் பொதுவாக அவர்களின் கோவில்கள் மற்றும் ஊர்வலங்களில் உள்ள தெய்வங்களின் சக்தியை பாதுகாக்கும் பாதுகாவலராகக் கருதப்படுகிறார், 

ஆந்திரப் பிரதேசம் மற்றும் தெலுங்கானாவில், விவசாய சமூகங்களைச் சேர்ந்த பெண்கள் *சப்த கன்னிகைகளின்* தேவதைகளை வணங்குகிறார்கள்: ஏழு கன்னி தெய்வங்களான போலேரம்மா அங்கம்மா, முத்தியாலம்மா, போச்சம்மா, பங்காரம்மா, மாதம்மா மற்றும் எல்லம்மா, இவர்களுடைய ஒரே சகோதரன் என போத்துராஜுவை கருதுவதும் உண்டு.  அவர் மூத்த சகோதரியான போச்சம்மாவின் ஆண் உருவமாக கருதப்படுகிறார். 

ஒருமுறை, லட்சுமி, சீதையாக, ராமனைக் கண்டு மயங்கி, அவனுடன் காட்டில் விளையாட விரும்பினாள் என்று பாரம்பரியமாக நம்பப்படுகிறது. ராமர் அதற்கு மறுத்ததால், அடுத்த ஜென்மத்தில், ராமர் எப்பொதும் கெட்ட மனிதர்களால் சூழ்ந்தே வாழும்படி  சபித்தார், பதிலுக்கு ராமரோ பெருந்தன்மையாக, லட்சுமி அடுத்த ஜென்மத்தில் காமேஸ்வரியாக (காமவல்லியாக) பிறப்பாள் என்றும் எப்போதெல்லாம் ராமரின் பெயர் உச்சரிக்கப்படுமோ அப்போதெல்லாம் அவள் புன்னகைப்பாள் என்றும் கூறினார். அவரது வேண்டுகோளின் பேரில், சிவன் லக்ஷ்மியின் சக்தியை ஒரு குளத்தில் வைத்தார், அதில் இருந்து பார்வதி கவனக்குறைவாக ஏழு குடங்களை எடுத்து, ஏழு சகோதரி-தெய்வங்களை உருவாக்கினார். அவர்களை தத்தெடுப்பது குறித்து தெய்வீக தம்பதிகளால் முடிவு செய்ய முடியாததால், சகோதரிகளைப் பாதுகாக்க போத்திராஜு பிறந்தார்.  பிரம்மா மூன்று சகோதரிகளை ஒன்றுபோல  குளத்திலிருந்து உருவாக்கும்போது, அவர்களில் ஒருவரான காமவல்லியை போத்திராஜு தனது மனைவியாக எடுத்துக்கொள்கிறார்.

தமிழ்நாட்டில் சில கிராமப்புற சமூகத்தினரால் முனியாண்டியின் தம்பியாகக் கருதப்படுகிறார் .

மேற்கோள்கள்
-----------

1. ↑  Veda, Gunjan (2020-02-24) (in en). *The Museum of Broken Tea Cups: Postcards from India's Margins*. SAGE Publishing India. பக். 207. பன்னாட்டுத் தரப்புத்தக எண்:978-93-5388-340-9. .
2. ↑  "bonalu celebrations in twin cities". 2019-07-14. 2019-07-14 அன்று மூலம் பரணிடப்பட்டது. 2022-09-25 அன்று பார்க்கப்பட்டது.
3. ↑  Singh, K. S. (1992) (in en). *People of India: Andhra Pradesh*. Anthropological Survey of India. பக். 2073. பன்னாட்டுத் தரப்புத்தக எண்:978-81-7671-006-0. .
4. ↑  Hatcher, Brian A. (2015-10-05) (in en). *Hinduism in the Modern World*. Routledge. பன்னாட்டுத் தரப்புத்தக எண்:978-1-135-04630-9. .
5. ↑  "'అమ్మ దేవతల' తమ్ముడు మన పోతురాజు". 2019-07-14. 2019-07-14 அன்று மூலம் பரணிடப்பட்டது. 2022-09-25 அன்று பார்க்கப்பட்டது.
6. ↑   (in en) *Splendours of Tamil Nadu*. Humanities Press. 1982. பக். 34. பன்னாட்டுத் தரப்புத்தக எண்:978-0-391-02524-0. .
கேரள மாநகராட்சிகள் என்பது இந்தியாவின் மாநிலமான கேரளத்தில் உள்ளாட்சி அமைப்புகளாக மாநகராட்சிகள் செயல்படுகின்றன. மாவட்டத் தலைநகரங்கள் மற்றும் முக்கிய நகரங்களில் மக்கள் தொகைக்கேற்ப மாநகராட்சிகள் அமைக்கப்பெற்றுள்ளன. கேரளாவில் ஆறு மாநகராட்சிகள் தற்போது உள்ளது. இவற்றுள் கடைசியாக உருவாக்கப்பட்ட மாநகராட்சி **கண்ணூர் மாநகராட்சி** ஆகும். இம் மாநகராட்சிகளுக்கு அதன் மக்கள் தொகைக்கு ஏற்ப வார்டுகள் பிரிக்கப்படுகின்றன. வார்டுகளில் வாக்காளர்களாக உள்ள மக்களால் மாநகராட்சி மன்றத்திற்கு உறுப்பினர்கள் தேர்வு செய்யப்படுகின்றனர். இந்த மாநகராட்சி மன்ற உறுப்பினர்களின் பதவிக்காலம் ஐந்து ஆண்டுகளாக இருக்கிறது. இந்த மாமன்ற உறுப்பினர்களில் இருந்து ஒருவர் மாமன்றத் தலைவராகவும், ஒருவர் மாமன்றத் துணைத் தலைவராகவும் தேர்வு செய்யப்படுகின்றார். மாநகராட்சியின் உறுப்பினர்களைக் கொண்டு நடத்தப்படும் மாநகராட்சி மன்றக் கூட்டங்களில் பெரும்பான்மையான உறுப்பினர்களைக் கொண்டு நிறைவேற்றப்படும் தீர்மானங்களின்படி மாநகராட்சி ஆணையாளர் அந்தப் பணிகளை தனக்கு கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார். இந்த உறுப்பினர் பதவிகளுக்கு அரசியல் கட்சி சார்பாக போட்டியிட அனுமதி அளிக்கப்பட்டுள்ளது.

மாநகராட்சிகள்
-------------

கேரளத்தில்ல் ஆறு மாநகராட்சிகள் உள்ளன: தெற்கு கேரளத்தில் 2, நடு கேரளத்தில் 2, வடக்கு கேரளத்தில் 2.

Municipal Corporations in Kerala| எண். | மாநகரம் | மாவட்டம் | உருவாக்கப்பட்ட ஆண்டு | மக்கள் தொகை | மக்களடர்த்தி/ச.கிமி | பரப்பு(ச.கிமீ) | படங்கள் |
| --- | --- | --- | --- | --- | --- | --- | --- |
| 1 | **திருவனந்தபுரம்** | திருவனந்தபுரம் | 1940 | 955,494 | 4,447 | 214.86 | Thiruvananthapuram |
| 2 | **கோழிக்கோடு** | கோழிக்கோடு | 1962 | 609,214 | 5,149 | 118.312 | Calicut |
| 3 | **கொச்சி** | எர்ணாகுளம் | 1967 | 601,574 | 7,040 | 94.88 | Kochi, India |
| 4 | **கொல்லம்** | கொல்லம் | 2000 | 388,288 | 5,316 | 73.03 | Kollam |
| 5 | **திருச்சூர்** | திருச்சூர் | 2000 | 315,596 | 3,111 | 101.42 | Thrissur city |
| 6 | **கண்ணூர்** | கண்ணூர் | 2015 | 232,486 | 2,967 | 78.35 | Kannur |
| **Source: இந்திய மக்கள் தொகை கணக்கெடுப்பு, 2011** |

மேற்கோள்கள்
-----------

1. ↑  "Hearty Welcome To 116th Meeting of SLBC, Kerala" (PDF). Govt. of India - Ministry of Housing and Urban Affairs. 13 June 2020 அன்று பார்க்கப்பட்டது.
**கொமரமங்கலம் காசி விசுவநாதர் கோயில்** என்பது திருப்பூர் மாவட்டம் உடுமலைப்பேட்டை அருகே கொமரமங்கலத்தில் அமைந்துள்ளது. இத்தலத்தினை கொங்குநாட்டு காசி என்று அழைக்கின்றனர்.

குமணன் மன்னர் காசிக்கு சென்று காசி விசுவநாதரை தரிசித்து வந்தார். தன்னுடைய மக்களுக்கும் காசிக்கு சென்று வழிபட முடியாது என்பதால் அங்கிலிருந்து சிவலிங்கத்தினை பெற்று தன்னுடைய ஊரிலேயே காசிவிசுவநாதருக்கு கோயில் அமைத்தார். அம்மன்னருடைய பெயரே ஊரின் பெயரானது.

சந்நதிகள்
---------

மூலவர் காசிவிசுவநாதர் என்றும், அம்மன் விசாலாட்சி அம்மன் என்றும் அழைக்கப்படுகிறார். இச்சிவாலயத்தில் சுந்தர கணபதி, தட்சணமூர்த்தி, சனீசுவரர், வள்ளி தெய்வானை உடனுறை சுப்பரமணியர், ஆஞ்சநேயர், ருக்மணி-சத்யபாமா உடனுறை வேணுகோபால், காலபைரவர், சந்திரன், சூரியன் ஆகியோர் சந்நதிகளும், ருக்மணி-சத்யபாமா உடனுறை வேணுகோபன் சந்நதியானது சைவக் கோயிலில் வைணவத்திற்கு அளித்த பேராக கருதப்படுகிறது. 
சிவாகம முறைப்படி இங்கு பூசைகள் செய்யப்படுகின்றன. 
தலவிருட்சம் – நாகலிங்கமரம்
தீர்த்தம் – அமராவதி ஆறு

விழாக்கள்
---------

சிவராத்திரி – இந்நாளில் இங்கு நடைபெறுகின்ற நான்குகால பூசை இரவில் நடப்பது சிறப்பு.

சிறப்பு
-------

சிவாலயங்களில் பொதுவாக அதிகாரநந்தி வாசலிலும், அனுகிரக நந்தி மகாமண்டபத்திலும் இருப்பர். ஆனால் இச்சிவாலயத்தில் இரு நந்திகளும் ஓரிடத்திலேயே அமைந்துள்ளன.

ஆதாரங்கள்
---------

1. ↑  குமுதம் பக்தி ஸ்பெசல் கொங்கு நாட்டு காசி – பக்கம் 30-33
**கேரள சுகுணா போதினி** (*Keraliya Suguna Bodhini*) இந்தியாவின் கேரள மாநிலத்தில் பேசப்படும் மலையாள மொழியில் வெளியிடப்பட்ட முதல் பெண்கள் பத்திரிகையாகும்.  கேரள சுகுணபோதினி என்றும் அழைக்கப்படுகிறது. முதன்முதலில் 1886 ஆம் ஆண்டில் திருவனந்தபுரத்தில் இப்பத்திரிகை வெளியிடப்பட்டது.  கேரள வர்ம வலிய கோயி தம்புரான், என்.சி. நாராயண பிள்ளை மற்றும் கே.சிதம்பரம் வாத்தியார் ஆகியோர் இதில் எழுதி பெரும்பங்கு வகித்தனர். 

சுகுணபோதினியின் 1976 ஆம் ஆண்டு பதிப்பானது தார்மீக மனசாட்சி, சமையல், சிறந்த பெண்களின் சுயசரிதைகள் மற்றும் வளர்ப்பு, அர்ப்பணிப்பு, தாய்மை பெண்மணியை ஊக்குவிக்கும் பிற அறிவூட்டும் தலைப்புகள் போன்ற படைப்புகளை ஊக்குவித்தது. இதழில் அரசியல் தொடர்பான படைப்புகள் எதுவும் வெளியிடப்படவில்லை.  கல்வி, பயணம் மற்றும் உடைக்கான பெண்களின் உரிமைகள் போன்றவையும் இதழில் விவாதிக்கப்பட்டன. 

1886 ஆம் ஆண்டு தொடங்கப்பட்ட இந்த இதழ் ஆறு மாதங்களுக்குப் பின்னர் நிறுத்தப்பட்டது. பத்திரிகை 1892 இல் மீண்டும் வெளியிடப்பட்டது. தொடர்ந்து ஆறு ஆண்டுகள் நடத்தப்பட்டது.

மேற்கோள்கள்
-----------

1. 1 2  Teena Antony (2013). "Women’s Education: A Reading of Early Malayalam Magazines". *Journal of Social Sciences* **12** (3).. பார்த்த நாள்: 15 February 2017.
2. ↑  "When women make news". *The Hindu*. 30 June 2016 அன்று பார்க்கப்பட்டது.
3. ↑  "What Led to the End of Kerala's Matrilineal Society?". 30 June 2016 அன்று பார்க்கப்பட்டது.
4. ↑  "A magazine much ahead of its time". 30 June 2016 அன்று பார்க்கப்பட்டது.
**இடப்பெயர் ஆய்வு** என்பது, இடங்களின் பெயர்கள், அவற்றின் தோற்றம், பொருள், பயன்பாடு, வகைப்பாடு என்பவை பற்றி ஆய்வு செய்யும் துறையாகும். இது பொதுவான எல்லா வகையான பெயர்களையும் பற்றி ஆராயும் பெயராய்வுத் துறையின் ஒரு பகுதியாகும்.

இடப்பெயர் என்பது ஒரு ஊர், பிரதேசம், புவி மேற்பரப்பில் உள்ள ஒரு பகுதி அல்லது ஒரு செயற்கை அம்சத்தைக் குறிக்கக்கூடும். ஒரு நிலப்பகுதியை இன்னொரு பகுதியிலிருந்து வேறுபடுத்துவதற்காகவே இடப்பெயர்கள் உருவானதாகக் கருதப்படுகின்றது. சில பண்பாடுகளில், இத்தகைய இடப்பெயர்கள், பெரும்பாலான அல்லது எல்லாப் பெயர்களும் உள்ளூர் மொழியில் ஒரு பொருளைக் கொண்டிருக்கும். இத்தகைய பொருள் பொதிந்த பெயர்கள், அவ்விடங்களோடு தொடர்புடைய மக்களின் வரலாற்றையும், பண்பாட்டையும் விளக்குகின்ற தன்மை வாய்ந்தவை. இதனால், இடப்பெயர் ஆய்வானது, வரலாறு, மொழியியல், தொல்லியல் போன்ற துறைகளுடன் நெருங்கிய தொடர்புகளைக் கொண்டுள்ளது.

இடப்பெயர்கள் ஒரு பகுதியின் வரலாற்றுப் புவியியல் குறித்துப் பெறுமதி வாய்ந்த விளக்கங்களைத் தர வல்லவை. 1954ல் எஃப். எம். போவிக்கே என்பார், இடப்பெயர் ஆய்வு குறித்துக் கூறியபோது, இவ்வாய்வுகள் தொல்லியல் மற்றும் வரலாறு சார்ந்த கண்டுபிடிப்புக்களையும் மொழியியல் விதிகளையும் பயன்படுத்துவதுடன், அவற்றை மேம்படுத்துவதற்கும், சோதனை செய்வதற்கும் உதவுகின்றன என்றார். இடப்பெயர்கள் இனக்குழுக்களின் குடியேற்றங்களின் பரம்பற் கோலங்களைக் காட்டுவதோடு நில்லாது புலப் பெயர்வுகளின் காலத்தை அறிந்துகொள்வதிலும் உதவுகின்றன.

புலவர்களும், புராணக்கதை எழுதியோரும் பல இடப்பெயர்களைத் தொடர்பு படுத்தித் தங்கள் கதைகளுக்கு விளக்கம் கொடுத்துள்ளனர். இதனால், இவர்கள் ஒருவகையில் இடப்பெயர் ஆய்வுக்கு முன்னோடிகளாக இருந்துள்ளனர் எனலாம். ஆனாலும் இவை அறிவியல் அடிப்படையிலான ஆய்வு அல்ல என்பதால், இவற்றை முறையான இடப்பெயர் ஆய்வாகக் கொள்ள முடியாது. சில சமயங்களில் இடப்பெயரை மையமாகக் கொண்டே இத்தகைய கதைகள் எழுவதும் உண்டு. இடப் பெயர்களின் அமைப்பு, உச்சரிப்பு ஒலி என்பவற்றை அடிப்படையாகக் கொண்டு அப்பெயர்களுக்குப் போலியான பொருள் கூறப்படுவதையும் காணலாம்.

இடப்பெயர் ஆய்வைப்பற்றி 1768 இல் முதலில் குறிப்பிட்டவர், வில்லியம் லெய்ப்னிஷ் என்பவராவார். எக்லி, அடால்பர்க், சிமித், ஸ்டீவார்ட், கார்டினர், உட்லி, டிரையே போன்றவர்கள் இடப்பெயர் ஆய்வுகளுக்கு முன்னோடிகளாகத் திகழ்ந்தனர்.

குறிப்புக்கள்
-------------

1. ↑  Powicke, reviewing Armstrong, Mawer, Stenton and Dickins *The Place-Names of Cumberland* (1950–53) in *The English Historical Review* **69** (April 1954), p 312.
2. ↑  McDavid, R.I. (1958). "Linguistic Geographic and Toponymic Research". *Names* (6): 65–73.
3. ↑  Kaups, M. (1966). "Finnish Place Names in Minnesota: A Study in Cultural Transfe". *The Geographical Review* (Geographical Review, Vol. 56, No. 3) **56** (56): 377–397. doi:10.2307/212463.
4. ↑  Kharusi, N. S. & Salman, A. (2011) The English Transliteration of Place Names in Oman. Journal of Academic and Applied Studies Vol. 1(3) September 2011, pp. 1–27 Available online at www.academians.org

இவற்றையும் பார்க்கவும்
----------------------

* ஊர்ப்பெயர் அமைப்பு
**வாழக்காலை** (Vazhakkala) என்பது இந்தியாவின் கேரளாவில் உள்ள கொச்சி நகரில் ஒரு அண்டை பகுதியாகும். இது நகர மையத்திலிருந்து 5 கி.மீ (3 மைல்) தொலைவில் அமைந்துள்ளது. மேலும். இது திருக்காட்கரை நகராட்சியின் ஒரு பகுதியாகும். இதை பள்ளிகள், கல்லூரிகள் மற்றும் தொழில்முறை நிறுவனங்களை ஒட்டியுள்ள ஒரு பொதுவான குடியிருப்பு பகுதி என வகைப்படுத்தலாம். இது சுமார் 150 ஆண்டுகால வரலாற்றைக் கொண்டுள்ளது. இது உள்ளூர் பள்ளிவாசலான பதீரியா பள்ளிவாசல் மற்றும் நுஸ்ரதுல் இஸ்லாம் பள்ளியுடன் தொடர்புடையது.

அமைவிடம்
--------

மாவட்ட ஆட்சியரகம், சிறப்பு பொருளாதார மண்டலம் மற்றும் தகவல் பூங்காவை ஒட்டியுள்ள இந்தப் பகுதி கொச்சி நகரில் ஒரு மைய இடத்தை ஆக்கிரமித்துள்ளது. கேரளாவின் முதன்மையான வணிக வளாகமான லுலு வணிக வளாகம் இங்கிருந்து ஐந்து நிமிட பயணமாகும்.

2001 இந்திய மக்கள் தொகை கணக்கெடுப்பின்படி,  இந்தப் பகுதின் மக்கள் தொகை 42,272 என்ற அளவில் இருந்தது. மக்கள்தொகையில் ஆண்கள் 49%, பெண்கள் 51% இருக்கின்றனர். நகரின் சராசரி கல்வியறிவு விகிதம் 84% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 86%, மற்றும் பெண் கல்வியறிவு 82% உள்ளது. மொத்த மக்கள் தொகையில் 11% 6 வயதுக்குட்பட்டவர்கள். மேலும், எர்ணாகுளம் மாவட்டத்தில் நகரம் மிக உயர்ந்த பாலின விகிதத்தை (1072) கொண்டதாக பதிவு செய்யப்பட்டுள்ளது.

போக்குவரத்து
------------

கொச்சி பன்னாட்டு வானூர்தி நிலையம் இந்த இடத்திலிருந்து 30 கி.மீ தூரத்தில் உள்ளது. சுமார் 8 மற்றும் 10 கிலோமீட்டர் தொலைவில் இரண்டு தொடருந்து நிலையங்கள் உள்ளன. அவை எர்ணாகுளம் நகரம் (வடக்கு என்றும் அழைக்கப்படுகிறது) மற்றும் எர்ணாகுளம் சந்தி (இது தெற்கு). இரு மற்றும் நான்கு சக்கர வாகனங்கள் மற்றும் பொது போக்குவரத்து அமைப்பும் பிரதான போக்குவரத்து முறைகளாக இருக்கிறது.

குறிப்புகள்
-----------

1. ↑
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.

| * பா
* உ
* தொ
எர்ணாகுளம் மாவட்டத்தில் உள்ள நகரங்களும் ஊர்களும் |
| --- |
| மாவட்டத் தலைமையகம்: காக்கநாடு |
| எர்ணாகுளம் | 
* ஆலுவா
* அங்கமாலி
* சேந்தமங்கலம்
* செங்கமநாடு
* சேரநல்லூர்
* சூர்ணிக்கரை
* சொவ்வரை
* எடத்தலை
* ஏலூர்
* கடமக்குடி
* கொடுங்ஙல்லூர்
* களமசேரி
* கொச்சி
* கோதமங்கலம்
* கோட்டுவள்ளி
* குரீக்காடு
* மரடு
* முளவுக்காடு
* மூவாற்றுப்புழை
* வடக்கன் பறவூர்
* வடுத்தளை
* பெரும்பாவூர்
* திருவாங்குளம்
* திருப்பூணித்துறை
* வரப்புழா
* வாழக்காலை
* இடக்கொச்சி

 |
| 
* ஆலப்புழை
* எறணாகுளம்
* இடுக்கி
* கண்ணூர்
* காசர்கோடு
* கொல்லம்
* கோட்டயம்
* கோழிக்கோடு
* மலப்புறம்
* பாலக்காடு
* பத்தனந்திட்டா
* திருவனந்தபுரம்
* திருச்சூர்
* வயநாடு

 |
**மனமேடு** *(Manamedu)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரியின் 11 அயலகச் சிற்றூர்களில் மனமேடும் ஒன்றாகும். பெண்ணையாற்றின் கரையில் அமைந்திருக்கும் இக்கிராமம், புதுச்சேரி - நெல்லிக்குப்பம் சாலைக்கு நுழைவாயிலாக இருக்கிறது.

வரலாறு
------

ஆற்றங்கரையின் உயரமான பகுதியாக இருப்பதால் இவ்வூருக்கு மனமேடு என்ற பெயர் சூட்டப்பட்டுள்ளது. மணல்மேடு என்ற சொல் காலப்போக்கில் மனமேடு என்றும் அழைக்கப்படுகிறது.

புவியியல்
---------

ஒன்றியத் தலைமையிடமான பாகூருடன் மனமேடு எல்லைபுற சாலை வழியாக இணைக்கப்பட்டுள்ளது. மனமேடு பகுதியில், பெண்ணையாற்றின் குறுக்காக ஒரு பாலம் கட்டப்பட்டுவருகிறது. இப்பாலம் கட்டி முடிக்கப்பட்டு நிறைவு பெற்றவுடன், புதுச்சேரி – நெல்லிக்குப்பம் சாலைக்கு இன்றியமையாத ஒரு பாலமாகத் திகழப்போகிறது.

கிராமங்கள்
----------

மணமேடு கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன. 

* மணமேடு
* கடுவனூர்

அரசியல்
-------

புதுச்சேரி மக்களவைத் தொகுதிக்குட்பட்டும், ,நெட்டப்பாக்கம் தொகுதியின் ஒரு பகுதியாகவும் மணமேடு கிராமம் இருக்கிறது.

படக்காட்சியகம்
--------------

* மனமேடு கிராமப் பஞ்சாயத்து வரைபடம்மனமேடு கிராமப் பஞ்சாயத்து வரைபடம்
* மனமேடு, பாகூர் ஒன்றியம் தண்ணீர்த் தொட்டிமனமேடு, பாகூர் ஒன்றியம் தண்ணீர்த் தொட்டி

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2013-09-27 அன்று மூலம் (PDF) பரணிடப்பட்டது. 2016-03-27 அன்று பார்க்கப்பட்டது.

புற இனைப்புகள்
--------------

* Official website of the Government of the Union Territory of Puducherry
[*தொடர்பிழந்த இணைப்பு*]
'***வேதிப்பொருள்களின் நச்சு விளைவுகளின் பதிவேடு'*** (**வே.ந.வி.ப**) (Registry of Toxic Effects of Chemical Substances, **RTECS**) என்பது வேதியியல் பொருள்களைப் பற்றித் திறந்த அறிவியல் இலக்கியங்களில் குறிக்கப்பெற்றுள்ள நச்சு விளைவுகள் பற்றிய தரவுகளைத் தொகுத்து வைத்திருக்கும் தரவுக்களஞ்சியம். இத்தரவுகள் முற்றிலும் அறுதியும் உறுதியும் செய்யப்பட்டதாகவோ, பயனுடையதாகவோ இருக்க வேண்டும் என்பதைக் கணக்கில் கொள்ளாமல் தொகுத்தவை. 2001 ஆம் ஆண்டுவரை இதனை ஐக்கிய அமெரிக்காவின் தேசிய தொழிற்சூழல் பாதுகாப்புக் கழகத்தின் (NIOSH)) பராமரித்து வந்தது. இதன் தரவுகளும் இலவசமாகக் கிடைத்தன. இப்பொழுது சைமிக்ஃசு தொழில்நுட்பங்கள் (Symyx Technologies) என்னும் தனியார் நிறுவனத்தின் கீழ மேலாண்மை செய்து வருகின்றது. இதன் தரவுகளைப் பெற பணம் கட்ட வேண்டும் அலல்து பணம் கொடுத்து சந்தா பெற வேண்டும்.

உள்ளடக்கம்
----------

இதன் கோப்பில் ஆறு வகையான நச்சுத்தன்மைகள் பற்றிய தரவு சேர்க்கப்பட்டுள்ளன:

1. முதன்மையான எரிச்சல் ஊட்டுகை
2. மரபணுப்பிறழ்ச்சி விளைவுகள் (mutagenic effects)
3. இனப்பெருக்கத் தீவிளைவுகள்
4. புற்றுக்கட்டி விளைவுகள்
5. கடும் நச்சு விளைவுகள்
6. பல்படிவு (பல முறை தாக்குற்ற) விளைவுகள்

வரலாறு
------

வேதிப்பொருள்களின் நச்சு விளைவுகளின் பதிவேடு (**வே.ந.வி.ப**) என்பது ஐக்கிய அமெரிக்காவின் மக்களவை ('காங்கிரசு') பணிப்பித்த நடவடிக்கை. இது 1970 ஆம் ஆண்டின் தொழிற்சூழல் பாதுகாப்பும் உடல்நலச் சட்டத்தின் பகுதி 20(a)(6) -இன் படி நிறுவப்பட்டது (PL 91-596). முதல் பதிப்பானது நச்சுப் பொருள்களின் பட்டியல் (*Toxic Substances List*) என்று அழைக்கப்பெற்று சூன் 28, 1971 இல் வெளியிடப்பட்டது; இதில் ஏறத்தாழ 5,000 வேதிப்பொருள்கள் பற்றிய நச்சியல்சார்பான தரவுகள் அடங்கி இருந்தன. இப்பெயர் பின்னர் மாற்றப்பட்டு *வேதிப்பொருள்களின் நச்சு விளைவுகளின் பதிவேடு* என்று பொருள்படும் *Registry of Toxic Effects of Chemical Substances*RTECS, என்று அழைக்கப்பட்டது. சனவரி 2001 இல் இந்தத் தரவுக்களஞ்சியம் 152,970 வேதிப்பொருள்கள் பற்றிய செய்திகளைக் கொண்டிருந்தது. திசம்பர் 2001 இல் ஐக்கிய அமெரிக்காவின் தேசிய தொழிற்சூழல் பாதுகாப்புக் கழகம் (NIOSH) இத்தரவுக் களஞ்சியத்தைத் தனியார் நிறுவனமாகிய எல்சிவியர் எம்டிஎல் (Elsevier MDL) என்னும் நிறுவந்த்துக்கு மாற்றியது. சைமிக்ஃசு (Symyx) என்னும் நிறுவனம் எல்சிவியெர் எம்டிஎல்-ஐ 2007 இல் வாங்கியது. இப்பொழுது இதன் தரவுகளைப் பெற பணம் கட்ட வேண்டும் அல்லது பணம் கொடுத்து ஆண்டுச் சந்தா பெற வேண்டும். .

வேதிப்பொருள்களின் நச்சு விளைவுகளின் பதிவேடு (**வே.ந.வி.ப**) இப்பொழுது ஆங்கிலம் பிரான்சியம், எசுப்பானியம் ஆகிய மொழிகளில் தொழில்சூழல் நலம்- பாதுகாப்புக்கான கனடிய நடுவகத்தில் இருந்து கிடைக்கின்றன. தரவுக்களஞ்சிய சந்தாவானது இணையவலை வழியாகவோ இறுவட்டிலோ, உள்நிறுவன இணையவலை வடிவிலோ கிடைக்கின்றது.. தரவுக்களஞ்சியம் இணையவழி தேசிய தகவல் சேவை கூட்டுநிறுவனம் (National Information Services Corporation, NISC ), "RightAnswer.com", எக்ஃசுபபு ("ExPub") (Expert Publishing, LLC) ஆகியவற்றின் ஊடாகக் கிடைக்கின்றது.

வெளியிணைப்புகள்
---------------

* RTECS overview
* Symyx website
[*தொடர்பிழந்த இணைப்பு*]
* RightAnswer Website
* Expert Publishing, LLC Website
**வாழறும்பு**, தமிழ்நாட்டின் கரூர் மாவட்டம், கடவூர் வட்டம், கடவூர் ஊராட்சி ஒன்றியம், கடவூர் ஊராட்சிப் பகுதியில் உள்ள சிறு மலைத் தொடர்களில் ஒன்றான **புள்ளமுழுங்கி மலை**யில், அழகிய நீரூற்று உள்ளது. இதனை வாழறும்பு சுனை என்பர். புள்ளமுழுங்கி மலையின் அடிவார கிராமமான வலையப்பட்டியிலிருந்து 2 கிமீ காட்டுப் பாதையில் நடந்து சென்று வாழறும்பு சுனையை அடைய வேண்டும். மரங்கள் நிறைந்த வாழறும்பு சுனைப் பகுதி எப்போதும் குளிர்ச்சியாக காணப்படும். மேலும் இப்பகுதியில் தேவாங்குகள் மற்றும் சிவப்பு ஓணான் காணப்படுகிறது. வாழறும்பு பகுதியை சுற்றுலாத்தளமாக்க கடவூர் பொதுமக்கள் அரசிடம் கோரிக்கை வைத்துள்ளனர்.

மேற்கோள்கள்
-----------

1. ↑  "கடவூர் வாழறும்பை சுற்றுலா தலமாக்க வேண்டும் : மக்கள் கோரிக்கை". 2018-05-23 அன்று மூலம் பரணிடப்பட்டது. 2019-04-17 அன்று பார்க்கப்பட்டது.
2. ↑  தமிழகத்தின் அறியப்படாத மலை புள்ளமுழுங்கி
[*தொடர்பிழந்த இணைப்பு*]
3. ↑  வாழறும்பை சுற்றுலாதலமாக அறிவிக்க எதிர்பார்ப்பு

வெளி இணைப்புகள்
---------------

* கடவூர் புள்ளமுழுங்கி மலை - வாழறும்பு சுனை பரணிடப்பட்டது 2019-04-17 at the வந்தவழி இயந்திரம்